Yiwen wass tamcumt-nni truḥ ɣer yiwet n stut ad as-tḍebber i uqcic-nni, tenna-as: « Ad amdefkeɣ taḥcict-agi eg-as-tt deg waman ara isew, ur iɛawed ad yenṭeq wala ad isel» Dɣa akken i teḍra aqcic akken kan yeswa aman-nni yeggugem, aqcic yufa-tt wul-is mzun yesraḥ ultma-s r daxel n lbir, itezzi itenneḍ fell-as, ur yezmir ad yexdem kra. Ur yezmir ad d-yini kra neɣ ad d-yessefhem belli din i tella. Mi iruḥ ad iwelleh ccix ɣer lbir ad d-tenteɣ temcumt-nni ad as-tini : « tixer-ik, tettakeḍ awal i uɛeggun ».